GiliGold/VAD_KnessetCorpus huggingface dataset:
<אברהם נויגרשל: אני בקו 2 פנימי, שלושת רבעי שעה.
ישראל אייכלר: כן, קו 2.
<ישראל אפריאט: יש יותר אוטובוסים במודיעין עילית מאשר רכבים.
<אברהם נויגרשל: אין אוטובוסים, לא יוצאים.
ישראל אייכלר: האוטובוסים לא מגיעים, פשוט מאוד.
ישראל אייכלר: אני לא יכול אפילו להתחיל לקרוא, אדוני ראש העיר, את כל החבילות האלה של פניות, וכולם מתועדים.
ישראל אייכלר: מישהו כתב לי שכבר קשה לו לספור את מספר הפעמים שהאוטובוסים מדלגים על תחנות.
<אברהם נויגרשל: עכשיו יצא לוח זמנים חדש, אז אולי צריך לכתוב על זה המלצה.
<אברהם נויגרשל: לפחות שידללו את לוח הזמנים.
ישראל אייכלר: לא, לא, זה לא צחוק.
ישראל אייכלר: דע לך שעל פי החוק, החברה צריכה לעשות.
<ישראל אפריאט: אני מודיע שאתה העיר היחידה ביהודה ושומרון שמקבל יחס כזה.
<מורן יונה: פניות שנמצאות במחוז שלי, אני דואגת שיענו עליהן.
<מורן יונה: אני לא יודעת על איזה פניות את מדברת.
<שלומית אבינח: זה פניות שהגיעו בשבוע האחרון.
<מורן יונה: זו מחלקה שלמה שמטפלת בפניות שמגיעות מכל מיני גופים.
<יעקב אשר גוטרמן: מורן, העברנו את הפניות שאנחנו מקבלים כל הזמן.
<יעקב אשר גוטרמן: יש לי הלא ממונה מיוחדת על העניין הזה בעירייה והיא מעבירה את זה אליכם ולא קיבלנו תשובות.
<מורן יונה: פניות שקיבלתי ממרים, אני עניתי עליהן.
<מורן יונה: לפעמים אני מקבלת את אותה פנייה כמה פעמים.
<ישראל אפריאט: את אמורה לעבוד מול אריאלה בכלל.
ישראל אייכלר: רגע, אני רוצה להבין, אתם העברתם מטעם העירייה פניות למשרד התחבורה?
<מרים צין: לא רק מטעם העירייה, גם מטעם תושבים.
ישראל אייכלר: ולא קיבלתם תשובה.
<מרים צין: גם אם מקבלים תשובות, זה אחרי המון זמן.
ישראל אייכלר: הגברת יונה ממונה על האזור של מודיעין עילית?
<ישראל אפריאט: לא, היא ממונה בחלק הישראלי.
<ישראל אפריאט: הסמכות עד הקו של ישראל שזה אחרי לפיד, בידי קמ"ט תחבורה.
<ישראל אפריאט: מהקו הישראלי, מורן, במחוז שלה זה נכנס.
<ישראל אפריאט: גם בכל מחוז חיפה, תל אביב יש שני ממונים.
<ישראל אפריאט: אני הנחיתי לא לקבל במיילים, כי אז אין רישום, אין מעקב ואין תשובות.
<ישראל אפריאט: האתר של משרד התחבורה שולח גם לי להתייחסות.
<ישראל אפריאט: כנראה הייתה פה תקלה.
<ישראל אפריאט: מי שחושב, כנראה שמודיעין עילית היא במדינת ישראל וכבר יש סיפוח.
<ישראל אפריאט: אני אטפל בזה שיסבירו לכולם שעדיין לא בוצע סיפוח והתלונות יגיעו גם אלי.
ישראל אייכלר: מה אתה עושה עם הפניות האלה שמגיעות אליך?
<ישראל אפריאט: אני יכול להגיד לך שהיו שימועים באזורים אחרים רק לפני שבועיים.
ישראל אייכלר: הפניות לא מגיעות אליך למעשה.
ישראל אייכלר: הפניות של מודיעין עילית הגיעו אליך?
<ישראל אפריאט: לא.
<שלומית אבינח: דרך האתר זה לא מגיע?
<ישראל אפריאט: אני אבדוק, אמרתי.
<ישראל אפריאט: אני אבדוק פנימה שמודיעין עילית יגיע גם אלי.
<שלומית אבינח: ישראל, מה אני עושה עם כל הפניות שהגיעו עכשיו לוועדה?
ישראל אייכלר: אנחנו נעביר לו את זה.
ישראל אייכלר: אני יכול לשים את זה על שולחנו של השר במליאת הכנסת ואני אקריא לו מעל הבמה, אין לי בעיה.
ישראל אייכלר: איזה מין דבר כזה שכל כך הרבה פניות לא נענות?
<ישראל אפריאט: אני אומר עוד פעם, יטופל.
<ישראל אפריאט: אני בהיבט שלי אומר לך כבר, הייתה תקלה לדעתי.
<ישראל אפריאט: עוד פעם, אם מישהו כנראה במשרד לא הבין שמודיעין עילית שייכת ליו"ש, תקלה.
<ישראל אפריאט: מה שאני מנסה להגיד, יטופל.
<ישראל אפריאט: זה נכון לשלוח באתר של משרד התחבורה כי בתהליך הזה גם קונסים את המפעיל, לכן להמשיך דרך האתר, לא לקבל את התלונות.
<ישראל אפריאט: תרשמו אותן באתר.
<אברהם נויגרשל: אפשר רק פתרון קטן שרציתי גם להוסיף?
ישראל אייכלר: פתרון?
<אברהם נויגרשל: מהיבט ראייה של התושבים, זה תיקוף בדלת האחורית.
<אברהם נויגרשל: זה יקל גם על הנהגים, גם על התושבים וגם על מהירות התנועה.
<אברהם נויגרשל: לחברות הקבלניות שהם מביאים, שיוסיפו עוד אנשים עם מכשירים, זה חסר, וגם שיעשו אוטובוסים עוקפי מסלול.
<אברהם נויגרשל: אנשים מחכים בתחנות האחרונות גם בירושלים, גם בבני ברק למעלה משעה.
<אברהם נויגרשל: אימא שלי חיכתה ביום שישי בצומת רמות בגשר למעלה משעה ועוד אנשים אמרו לי גם כך.
<אברהם נויגרשל: אוטובוסים עוקפי מסלול אין בבני ברק, אין בירושלים, אין במודיעין עילית.
<אברהם נויגרשל: תודה רבה.
ישראל אייכלר: בבקשה, מר ציון פת, מנכ"ל קווים.
<ציון פת: טוב, אני קודם כול מודה ומתוודה, אני בוש להיות פה במעמד הזה כי אנחנו לא רגילים למעמד מהסוג הזה.
<ישראל אפריאט: אני גם מופתע.
<ציון פת: אנחנו מפעילים תחבורה ציבורית, אני באופן אישי למעלה מעשור שנים למגזר החרדי, בשלושת הערים החרדיות ועושים לילות כימים כדי לתת את השירות הכי טוב עם הדרישות הקשות והתובעניות של השירות והמיוחדות של השירות במגזר החרדי.
<ציון פת: כך נוהגים כל אנשיי, הסגל שהוא במקרה במודיעין עילית ורובו גם מתושבי העיר, כולל מנהל סניף והסדרנים.
<ציון פת: יחד עם זאת, כאשר מדובר בתקלות שהן סבירות והן קורות בכל מקום, אז הזעקה לא עולה.
<ציון פת: אני חושב שבמקרה הזה יש הצדקה לצעקה, אני לא מתחמק מכך.
<ציון פת: צריך להוסיף שירות.
<ציון פת: צריך גם לתת את השירות המלא, אלא מה, ישנם שני דברים שאינם נוגעים בחברה לדעתי והדבר מופיע גם בכתובים ובפרוטוקולים, זועק על כך כבר תקופה ארוכה גם בוועדת הכלכלה וגם פה בוועדה אצל אדוני.
<ציון פת: אנחנו לדעתי במשבר בענף התחבורה הציבורית בגלל המחסור החמור ביותר בנהגים.
<ציון פת: הדבר השני הוא היעדר תשתיות מתאימות לתחבורה ציבורית.
<ציון פת: הדיון הקודם היה אולי להמחיש בזעיר אנפין מה קורה כאשר מתכננים לבצע קו במכרז שמשכו 80 דקות ובפועל הוא נמשך 180 דקות, והחלק הזה של שילת הוא באמת חלק קטן.
<ציון פת: בואו נראה מה קורה בבני ברק.
<ציון פת: אדוני, אתה סיכמת במרץ 2016 שהנושא של בני ברק יטופל, שתוקם ועדה מיוחדת.
<ציון פת: אני באופן אישי התייחסתי למכתבך והמלצתי את המלצותיי וציפיתי וחיכיתי שיזמינו אותי לאותו צוות שאתה החלטת שיקום כדי לטפל בבעיה.
<ציון פת: לא קם.
<ציון פת: כתבתי מכתב בעניין הזה לדרור גנון שהוא ראש אגף הבכיר.
<ציון פת: דרך אגב, בני ברק נמצאים פה?
ישראל אייכלר: אתה מדבר על האוטובוס שמגיע ממודיעין עילית לבני ברק?
<שלומית אבינח: עיריית בני ברק הוזמנה.
<שלומית אבינח: מר חנוך זיידמן, ביקשנו ישירות את הגעתו.
<שלומית אבינח: נאמר שהוא בחו"ל ולכן לא ישתתף בדיון.
<ציון פת: את יודעת שבאופן אישי אני שיניתי דברים אישיים שהיו חשובים לי, כדי להגיע.
<ציון פת: אני כתבתי מכתב בעניין הזה לדרור גנון.
<יעקב אשר גוטרמן: אבל למה לאלעד הם באים?
<ציון פת: אני אסביר למה לאלעד, כי הקו של אלעד, אם שאלת מר גוטרמן, הוא קו קצר ואם הוא מתעכב בעשר דקות או ברבע שעה או בעשרים דקות, אין לזה השפעה גדולה.
<ציון פת: לעומת זאת, כאשר נהג נוסע ויושב באוטובוס במשך שלוש שעות עם הנוסעים ביחד כדי להוריד את האנשים בבני ברק במקום לעשות את זה במחצית הזמן, הוא כבר לא רוצה לעבוד במודיעין עילית, ושנינו ביחד כבוד ראש העיר, עושים מאמצים משותפים.
<ציון פת: אני לא מכיר עוד ערים במדינת ישראל שראשי הערים החרדיות, וזה לזכותם, באים לכנסים כדי לנסות לגייס נהגים.
<ציון פת: אנחנו נותנים תגמול מיוחד לנהגים כדי שיעבדו במודיעין עילית.
<ציון פת: אני הצעתי 30,000 שקל מענק לנהג שיבוא לעבוד במודיעין עילית בקווי בני ברק.
<ציון פת: קבלני משנה עולים לנו הון תופעות וגורמים לנו הפסד כספי ניכר ואנחנו גם לא מתוגמלים על כך.
<ציון פת: לא מוכנים לעבוד על הקו הזה של בני ברק.
<ציון פת: המצב בבני ברק הוא קטסטרופה.
<ציון פת: התשובה שאני מקבל ואני מודה על האמת, כותב לי מר דרור גנון, "לצערנו עיריית בני ברק מסרבת לפתרון בדמות נתיבי העדפה לתחבורה ציבורית אשר קיים בערים בהן ישנה מצוקה".
<ציון פת: אני כמפעיל מוכן לעשות הכול.
ישראל אייכלר: מעניין, כי לנו אמר דרור גנון שאתה כמפעיל חייב לבצע את הקווים האלה בלי קשר לתשתיות ובעיות.
<ציון פת: בבקשה, שמישהו יסביר לך אם הוא יכול לבצע - - -
<ישראל אפריאט: את זה אתה תבדוק במכרז.
<ישראל אפריאט: במכרז לא החביאו את זה.
<ציון פת: אם אני צריך להפעיל קו עם נהג אחד ועכשיו אני צריך כדי להפעיל אותו, שני נהגים, אז אין את הנהגים האלה ואין את האוטובוסים האלה.
<ישראל אפריאט: כמה נהגים חסרים?
<ציון פת: חסרים ארבעים-חמישים נהגים ועוד ארבעים אוטובוסים.
ישראל אייכלר: ציון, לאגד חסרים אלף נהגים בירושלים, אז אנחנו משחררים אותם מאחריות?
<ציון פת: לא, לא, קודם כול לא שחררנו.
<ציון פת: בואו, שנבין במספרים.
ישראל אייכלר: אבל למה בקו 2 וקו 4 רוב התלונות, שזה לא בני ברק?
ישראל אייכלר: אולי אזור בני ברק זה אזור נוח יותר.
<ציון פת: כי בסוף אתה צריך לווסת את כמות הנהגים, אז אני לא לוקח את כל הנהגים, שם אותם באוטובוס העירוני ולא נותן כלום לבני ברק.
<ציון פת: המצב היה צריך להיות שבבני ברק לא הייתה תחבורה בכלל.
<ציון פת: אני צריך לווסת.
<ציון פת: דרך אגב, כשמדובר במספרים, מדובר על אחוזי אי ביצוע לא גבוהים.
<ציון פת: אנחנו מדברים על 3%-4%.
<ישראל אפריאט: לפי התלונות שיש לו זה 4%?
<ציון פת: כמה נסיעות יש ביום?
ישראל אייכלר: הפונה אמר שבאמת אין מספיק נסיעות ביום.
<ישראל אפריאט: מחילה כבוד הרב, אני יודע שבוצע רה-ארגון, מ-197, 1050 נסיעות ביום.
<ישראל אפריאט: זה פי עשר ממה שהיה.
<ישראל אפריאט: אין דבר כזה במדינה.
<ישראל אפריאט: אני לא מבין איך זה שאין לו אוטובוסים.
<ציון פת: יש כ-1,700 נסיעות ביום, מתוכן אנחנו לא מווסתים 3%-4%.
<ציון פת: אנחנו לא הגענו למימדים של אגד בירושלים, עם כל הכבוד.
ישראל אייכלר: אגד בירושלים זו קטסטרופה.
ישראל אייכלר: אגב, אם אפשר לעשות מכרז שאתה תתמודד על זה, יכול להיות שנעשה.
<ציון פת: אני לא מוכן לחיות גם עם 3%-4%.
<שלומית אבינח: ביום, 51 נסיעות.
ישראל אייכלר: 51 נסיעות בתוך העיר?
<שלומית אבינח: ביום.
<ציון פת: 51 נסיעות מתוך 1,700, כמה זה?
<ציון פת: זה פחות מ-3%.
<ישראל אפריאט: זה עדיין המון.
<ציון פת: אני מסכים, אני לא מתכחש.
<ציון פת: אני רוצה לעמוד על 99% אבל יש דברים שלא תלויים בי.
<ישראל אפריאט: מה עושים בכדי לפתור את זה?
<ציון פת: מטפלים דחוף.
<ישראל אפריאט: לא, לא, בנהגים.
<ציון פת: אנחנו גם מגייסים, אנחנו גם מנסים להכשיר.
ישראל אייכלר: כמה אתה נותן לנהג לשעה, 35 שקל?
<ציון פת: 39 שקלים.
ישראל אייכלר: כמה אגד נותנים?
<ישראל אפריאט: יש כאלה גם שנותנים 42.
<ציון פת: מה שקורה, ברגע שהשכר הוא שווה בכל המדינה ויש את המצוקה של בני ברק ואת הקשיים של ההפעלה של התחבורה הציבורית ולעבוד במוצאי שבת ולעבוד בערב חג ולעבוד במוצאי חג, בסוף הנהגים אומרים, בשביל מה?
<ציון פת: אני אלך לאגד תעבורה, אני אעבוד שם עם אותם תנאים ולמה לי להיכנס לתוך בני ברק?
ישראל אייכלר: אגד תעבורה הפסיד את אלעד, למה, אני לא יודע.
<ציון פת: זה מכרז.
<ישראל אפריאט: אבל אנחנו סוטים מהעניין העיקרי.
<ישראל אפריאט: מדובר בחברה פרטית, לא באיזו חברה ממשלתית.
<ישראל אפריאט: אף אחד לא חייב אתכם להיכנס ואף אחד לא חייב אתכם להציג מחירים כאלה.
<ציון פת: ישראל, תן לי להשלים, אני לא דיברתי על מחירים.
<ישראל אפריאט: זכותם לקבל תחבורה ציבורית.
<ציון פת: אבל תן לי להשלים.
<ציון פת: אם אתה כמדינה, אכפת לך, אז בואו תשחררו את הלחץ מכל מה שקשור בהכשרת נהגים.
<ישראל אפריאט: תציג מחיר יותר גבוה.
<ציון פת: לא קשור, נו באמת.
<ישראל אפריאט: תשלם, יבואו כולם.
<ישראל אפריאט: הנה, גם הוא מוכן להיות נהג אם תשלם לו כמו שצריך.
<ציון פת: ישראל, אתה מכיר את המכרזים?
<ישראל אפריאט: אני מכיר טוב את המכרזים.
<ציון פת: אני יכול לשלם יותר במכרז?
<ישראל אפריאט: אתה יכול להגיש מחיר יותר גבוה.
<ציון פת: למה לזרוק סיסמאות באוויר?
<ישראל אפריאט: מי הגביל אותך?
<ציון פת: נושא הנהגים הוא נושא שקשור לכל הענף והוא עולה בחומרתו בכל מה שקשור לבני ברק.
<ציון פת: אם המדינה לא תסייע בעניין הזה של להכשיר יותר מהר נהגים ומשרד הבריאות לא ישחרר את החסם הזה שלהכשיר נהג לוקח שנה, אנחנו לפני כחצי שנה - - -
<ישראל אפריאט: יש מכה רצינית.
<יעקב אשר גוטרמן: צריך רופא לאשר את הכשרות של הנהג.
<קריאה: אפשר לחכות שנה לקבל את הזימון.
<יעקב אשר גוטרמן: צריך להוציא את זה ממשרד הבריאות, להעביר את זה לקופות החולים שרופא תעסוקתי ייתן את האישור.
<יעקב אשר גוטרמן: זה דבר פשוט.
ישראל אייכלר: תרשמי שאנחנו נפנה לשר הבריאות.
<יעקב אשר גוטרמן: זו בעיה כללית.
<ישראל אפריאט: זו בעיה בכל המדינה והוא צודק במאה אחוז וחייבים לטפל בזה.
<ישראל אפריאט: בחירום הבעיה יותר גדולה.
<ציון פת: לפני חצי שנה עשיתי כנסים בירושלים.
<ציון פת: הבאתי שמונים מועמדים לקורס נהיגה, שהיו פותרים לי את הבעיה אם היו מכשירים אותם.
<ציון פת: שמונים הנהגים האלה, שבעים מתוכם נשרו בגלל הבירוקרטיה.
<ציון פת: מתוכם עשרה בלבד אני מצליח להכשיר.
ישראל אייכלר: אה, זה המכון הרפואי?
ישראל אייכלר: המכון הזה דרך משרד הבריאות?
<יעקב אשר גוטרמן: יש לי בשורה, הייתי השבוע באוצר.
<יעקב אשר גוטרמן: הם אמרו שיכניסו את זה לחוק ההסדרים לשנות את זה.
<יעקב אשר גוטרמן: כך אמר אלי מורגנשטרן.
<קריאה: יש האטה בכל נושא הגיוס והכשרות בשנה האחרונה, שלא היה בשנים האחרונות, ודווקא מבחינת כמות נסיעות יש גידול מטורף.
<יעקב אשר גוטרמן: להיות נהג אוטובוס, משלמים טוב יחסית.
<ישראל אפריאט: אז למה לא באים?
ישראל אייכלר: תבדוק את הקושי של העבודה הזאת.
ישראל אייכלר: זה לא נקרא טוב.
<ציון פת: ישראל, אפרופו מכרז ותנאי מכרז, על פי תנאי המכרז הקו בבני ברק היה צריך להתחיל מרחוב ירושלים.
<ציון פת: זה היה מקצר את זה לפחות ברבע שעה-עשרים דקות.
<ציון פת: לא נותנים לנו להיכנס לרחוב ירושלים.
<ציון פת: עיריית בני ברק מחכה עם הפקחים שלה כדי להגיש דוחות נגד הנהגים.
<ציון פת: הנהגים לא רוצים לעבוד בבני ברק.
<ציון פת: אחרי שלוש שעות נסיעה הם עומדים לשתי דקות הפסקה ומקבלים דוחות.
<ציון פת: זה קשור למכרז?
<ציון פת: אז בואו נפתור את הבעיה של התשתיות ושל הנהגים, שלא תלויה במפעילים, ואולי מפה נצא עם איזו בשורה.
<ציון פת: אני לא מרגיש נוח עם המצב שבו אנחנו נמצאים, בפירוש לא.
<ישראל אפריאט: אני גם מופתע שבקווים יש את הבעיה.
ישראל אייכלר: ציון, מה אתה אומר על ההצעה של הפונה לפתוח דלתות אחוריות, זה יעזור לך בתוך העיר?
<ציון פת: לא רק שאני בעד, מה שקרה בבית"ר עילית במכרז החדש, היו צריכים לשים וולידטורים באוטובוסים הבינעירוניים בחלק הקדמי.
<ציון פת: התברר שאי אפשר לשים בחלק הקדמי ולכן הוולידטורים האלה מיותרים, עומדים במחסן.
<ציון פת: פנינו למשרד התחבורה, אמרנו, קחו את הוולידטורים האלה, הם עומדים במחסן, תשימו אותם במודיעין עילית.
<ציון פת: היו פותרים חלק מהבעיות.
<יעקב אשר גוטרמן: פניתי לדרור גנון, ישבתי עם יעקובזון.
<יעקב אשר גוטרמן: מייד איך שהוא אמר לי שזה הסיפור, אמר לי דרור גנון, אנחנו לא מתגברים.
<יעקב אשר גוטרמן: כביכול הם חושדים שאנשים עולים בלי לשלם.
<יעקב אשר גוטרמן: זה מה שהם מפחדים.
<ציון פת: אני גם מוכן לממן את עלות ההתקנה.
<ציון פת: הוולידטורים קיימים.
<ציון פת: אנחנו עובדים עם ווליגטורים בבית"ר עילית.
ישראל אייכלר: אנשים מתקפים?
<ציון פת: אנשים מתקפים, ורוב האנשים, מעל 99.9% הם אנשים ישרים וגם אם הם לא מתקפים באותו מעמד, הם באים לתקף אחר כך.
<יעקב אשר גוטרמן: כמה אנשים במודיעין עילית שולחים לכם כספים אחר כך?
<ציון פת: שולחים לנו כספים ומתקשרים.
ישראל אייכלר: ציון פת מכחיש את העלילה שהציבור החרדי לא משלם.
<ציון פת: להיפך, ברגע שאין וולידטור וכל הילדים צריכים לעלות מהדלת האחורית, הוא לא יכול לתקף גם אם הוא רוצה.
<ציון פת: איך הוא יכול לתקף?
<ציון פת: הוא לא יכול להגיע לנהג בכלל ואז אנחנו אפילו מכשילים אותו בעניין הזה.
<ציון פת: דבר אחרון, ברשותכם.
<ציון פת: אני חושב שעם כל זה, ואני לא מסיר אחריות, צריך לטפל בעניין.
<ציון פת: עם כל זה וכל הקשיים שיש לנו וחסרון הכיס שאנחנו מפסידים כסף, אני חושב שבמבחנים האמיתיים, בערבי חג ובמוצאי חג ובחנוכה ובסופי שבוע ובל"ג בעומר, שזה בערך שליש מימות השנה, אנחנו ממשיכים לתת את השירות הכי טוב שרק אפשר.
<יעקב אשר גוטרמן: כשאנחנו מודדים ברמה שנתית, הזמן הכי קשה לכם ולציבור זה חנוכה.
<יעקב אשר גוטרמן: האם הם נערכים לחנוכה?
ישראל אייכלר: נו, איך אתם נערכים לחנוכה?
<ציון פת: כמו כל שנה.
<ציון פת: אנחנו נבצע כמו שכל שנה ביצענו, הכי טוב, בכל הערים החרדיות.
<משה ברגמן: אני רוצה להמשיך במה שהוא אמר לגבי בני ברק.
<משה ברגמן: אני נוסע כל יום לבני ברק, כבר חמש שנים.
<משה ברגמן: נוסע בקו 230 שלושים דקות ממודיעין עילית לבני ברק ושעתיים בתוך בני ברק.
<משה ברגמן: יש פתרון בבני ברק שאפשר לעשות אותו כמו שעושים בערבי חגים, שמשנה את המסלול שלו בתוך העיר.
<משה ברגמן: הוא חוסך את רבי עקיבא.
<משה ברגמן: אפשר לעשות מסלולים אחרים או להוציא אוטובוסים מאזור ויז'ניץ, ששם בעיקר זה מתמלא והזמן הכי גדול זה ביציאה.
<משה ברגמן: כל אוטובוס יכול לעמוד גם חצי שעה בשעות העומס ואז הוא מאחר למודיעין עילית.
<משה ברגמן: אתה יכול לעמוד בתחנה, כתוב לך שעוד שתי דקות האוטובוס מגיע וזה עוד עשרים דקות.
<משה ברגמן: כמו בערבי חגים, שישנו את המסלולים בתוך בני ברק.
ישראל אייכלר: לעשות תחנות מרכזיות כאלה קטנות?
<משה ברגמן: בערבי חגים.
<משה ברגמן: אני מדבר על תקופה של שבוע וחצי, ערב חג כשיש עומסים, שאנשים מגיעים לעיר ודוכנים והכול, האוטובוס ישנה את המסלול שלו.
<משה ברגמן: במקום להיכנס ברבי עקיבא הוא יכנס - - -
ישראל אייכלר: אתה מציע לעשות את זה כל יום?
<משה ברגמן: כן.
ישראל אייכלר: איך הציבור ידע?
<משה ברגמן: איך יודעים בערבי חגים?
ישראל אייכלר: יש מודעות.
<משה ברגמן: מודיעים על זה.
<משה ברגמן: שבוע וחצי לפני החג - - -
ישראל אייכלר: למשל עכשיו בחנוכה, יש לכם מוקדי יציאה?
<קריאה: מיום כיפור לסוכות שינינו את המסלול, ובחנוכה - - -
ישראל אייכלר: אתם תודיעו מראש?
<שלומית אבינח: אתם מקבלים אישור של משרד התחבורה?
<יעקב אשר גוטרמן: מקבלים אישור.
<ישראל אפריאט: כבוד הרב אייכלר, אני יכול להציע הצעה?
<ישראל אפריאט: כמו שאתה מבין, פה מדובר על התכתבויות.
<ישראל אפריאט: פה לא מדובר על איזה פתרון עומק ונגיעה בכל בעיה ולפתור אותה.
<ישראל אפריאט: במקומות אחרים שהייתה בעיה של נהגים, זה לא רק בקווים דרך אגב, קבענו לוחות זמנים.
<ישראל אפריאט: נתנו מדרג שבסוף התהליך ידענו שנגמרת המסיבה.
<ישראל אפריאט: עובדתית, לפי גרפים של תלונות, נראתה ירידה.
<ישראל אפריאט: אין ספק שגם המפעיל ייתן מעצמו.
<ישראל אפריאט: אין פה דבר כזה.
<ישראל אפריאט: דבר שני, לגבי הדברים האלה שמעלה פה ראש העיר, אני ממליץ לזמן דיון בראשות התחבורה הציבורית עם כל מי שמעורב, עם המפעיל, עם ראש הרשות.
<ישראל אפריאט: אין לי ספק שאחרי דיון כזה יצאו הנחיות מאוד ברורות, אבני דרך לטיפול.
<ישראל אפריאט: דרך אגב, אני חי באופוריה שהחלפתי מ-197 ל-1,050, אמרתי להתראות חמש שנים.
<ישראל אפריאט: זה משהו פי עשר.
<ישראל אפריאט: אתה אומר לי, עדיין חסרים אוטובוסים.
<ישראל אפריאט: אני אומר, משהו פה מפתיע גם בגידול.
<ישראל אפריאט: אני אומר עוד פעם, אני לא הייתי פותר את זה בדיון אחד.
<ישראל אפריאט: צריך לשבת ולקחת ולנתח את כל הטענה.
<ישראל אפריאט: כל טענה, יש לנו סיפור בפני עצמו.
<ישראל אפריאט: כל אחד מהם צריך לפתור, כולל מענה של קווים.
<ישראל אפריאט: אין ספק שמורן גם תיתן את החלופות של תל אביב או יגיע הממונה של תל אביב וייתן את החלופות במקומות אחרים.
<ישראל אפריאט: להביא את כולם ולראות איך אפשר לפתור את הבעיה הזאת פעם אחת ולתמיד.
<מתתיהו מרכוס: אני רציתי לשאול כמה שאלות.
<מתתיהו מרכוס: האם נכון שבמודיעין עילית אוטובוס שלא יוצא, יש קנס של 1,000 שקלים, באלעד 5,000 שקלים?
<מתתיהו מרכוס: דבר נוסף, למה במודיעין עילית בימי החופשה של הציבור החרדי, מי שרוצה לנסוע לכיוון צפון בין הזמנים, חייב לנסוע לבני ברק ומבני ברק צריך לנסוע?
<מתתיהו מרכוס: זה שתי שאלות שקשורות ספציפית אליהם.
<מתתיהו מרכוס: דבר נוסף זה קו 304, כמו שהוא אמר, שזה ממש נצרך.
<מתתיהו מרכוס: הדבר האחרון, אם אנחנו רוצים לעודד את תושבי מודיעין עילית שיש להם רכבים, לנסוע בתחבורה ציבורית, אם אני יוצא מהבית באוטובוס, לוקח לי עשר דקות, אחר כך ביציאה מהעיר - - -
<ישראל אפריאט: באוטו גם יש לך פקק.
<מתתיהו מרכוס: אני הייתי מציע גם לבעלי רכבים במודיעין עילית איזה מגרש חניה ביציאה ממודיעין עילית.
<מתתיהו מרכוס: היום כשאני עם רכב, לפעמים אני אומר, אני אבוא לכניסה לעיר, אני אחנה, משם אני נוסע באוטובוס.
<מתתיהו מרכוס: היום אין שום מגרש חניה ברדיוס של קילומטר מהיציאה מהעיר.
<קריאה: במרכז עילית.
<מתתיהו מרכוס: המקום לא מיועד לחניון.
<מתתיהו מרכוס: בשדרות יחזקאל יש שמועות שהם מתנכלים לרכבים, מי שמכיר שם.
<מתתיהו מרכוס: אין מקום באזור של היציאה מהעיר ששם כל האוטובוסים יוצאים.
<מתתיהו מרכוס: כמו שבכל עיר טובה עושים, איפה שהרכבת עושים מקום - - -
<ישראל אפריאט: זה העירייה - - -
ישראל אייכלר: אני אתחיל בשאלה האחרונה שלך וזה ראש העיר יענה לי.
ישראל אייכלר: מה אתה אומר על מגרש החניה שיאפשר לכל בעלי הרכבים?
<יעקב אשר גוטרמן: בדיון הקודם דיברנו שאין מקום לכבישים במודיעין עילית, אז יש מקום לחניה?
ישראל אייכלר: חסר לך שטחים ריקים?
<יעקב אשר גוטרמן: בטח, אין שטחים.
<יעקב אשר גוטרמן: מודיעין עילית זו עיר שהוקמה בהתנחלות.
<יעקב אשר גוטרמן: הקרקע לא שלי.
<מתתיהו מרכוס: וגם אם כן, אני אומר, ביציאה הבאה שיעשו עוד עשר שנים, כמו שאמר כאן ראש הוועדה בדיון הקודם, אז לפחות שיכשירו מגרש חניה ביציאה השנייה מהעיר.
<ישראל אפריאט: מה שעשינו בקווים של מודיעין עילית, זה שילוט של הקווים הפנימיים עם הקווים החיצוניים.
<ישראל אפריאט: חמש דקות לפני מגיע הקו הפנימי וחמש דקות אחר כך מגיע הקו החיצון, כך שגם לא תצרכו - - -
ישראל אייכלר: אם היה סנכרון, - - -
<ישראל אפריאט: יש סנכרון בוודאות.
<ישראל אפריאט: צריך לבדוק מה הבעיה שם.
<ישראל אפריאט: אמור להיות סנכרון.
<יעקב אשר גוטרמן: אפשר לפתור את הבעיה אחרת עם משרד התחבורה, שנתחבר לקו התחבורה הציבורית, המאסף של בן שמן, הקו הישיר שם.
<יעקב אשר גוטרמן: יש שם חניה גדולה ואז יהיה לנו פתרון גם לתל אביב.
<יעקב אשר גוטרמן: אני דיברתי עם יעקובזון על זה.
<יעקב אשר גוטרמן: אנחנו צריכים להתחבר לקו הזה, לתחבורה הציבורית שמעודד חניה, חנה וסע.
<יעקב אשר גוטרמן: זו חניה שהמדינה עשתה.
ישראל אייכלר: טוב, אני חושב שזה הזמן למשרד התחבורה, הגברת מורן יונה.
ישראל אייכלר: הרבה בעיות עלו פה ואת מייצגת פה את משרד התחבורה.
<מורן יונה: מחוז ירושלים.
ישראל אייכלר: מודיעין עילית שייך למחוז ירושלים?
<מורן יונה: גם.
<מורן יונה: לגבי תוספות שירות, הוזכרו כאן כל מיני יעדים בירושלים.
<מורן יונה: היום למודיעין עילית יש לא מעט קווים שמגיעים לכל מיני אזורים בירושלים ואפשר לבצע מעברים בתוך העיר כמו שתושבי ירושלים מבצעים היום.
<מורן יונה: אי אפשר להוציא קו ישיר מכל נקודה לכל נקודה.
<מורן יונה: אנחנו לא נסיים עם זה.
<מורן יונה: גם מבחינת תשתיות, אין לנו איפה להחזיק את כל האוטובוסים האלה, גם מבחינת נהגים.
<מורן יונה: מבחינת השירות במודיעין עילית, כרגע המצב הוא לא כזה גרוע כמו שאתם מציגים אותו.
<מורן יונה: יש איזושהי תקופה עכשיו שבאמת יש פה ושם כמה אי ביצועים ואני בטוחה שציון פת יפתור את זה והתקופה הזאת תסתיים מאוד מהר.
<מורן יונה: תוספות שירות בקווים עמוסים, אחר כך זה יקרה.
ישראל אייכלר: סליחה שאני נכנס לשאלה ששלומית שאלה קודם אותך ואני לא חשבתי שזה שייך אלייך, אבל אם את אומרת שהמצב לא כל כך נורא, תעני לי מה אני עושה עם כל החבילה הזאת?
<מורן יונה: אני יכולה לקבל את זה.
ישראל אייכלר: אבל את אומרת שהמצב לא כל כך נורא.
ישראל אייכלר: אם יש צורך בכל כך הרבה אנשים לפתור כל כך הרבה, סימן שהמצב נורא.
<מורן יונה: עם כל זה, זה אחוז מאוד קטן מכמות הנסיעות היומית שיוצאת מהעיר, אז זה לא - - -
ישראל אייכלר: אבל אם אדם בא וכותב מכתב, כל מכתב כזה זה עשרה אנשים שלא כותבים מכתב.
ישראל אייכלר: זה לא אחד.
<ציון פת: אנחנו מכירים את המספרים.
<ציון פת: אחוז אי הביצוע שלנו נע בממוצע בין 3% ל-4%.
ישראל אייכלר: לפי זעקת הציבור זה הרבה יותר מ-4%.
<ציון פת: נכון, אני מסכים, כי הם צריכים שירות יותר טוב.
ישראל אייכלר: מה את אומרת על ההצעה של ציון לשים וולידטור באוטובוסים?
<מורן יונה: זה לא משהו שרק אני עוסקת בזה, אז אני לא יכולה להחליט.
<מורן יונה: זה - - - ביחד עם משרד האוצר.
ישראל אייכלר: לא, הוא אומר שהוא מוכן לעשות את זה על חשבונו.
<ישראל אפריאט: באוצר יש לנו רפרנט של משרד התחבורה.
<ישראל אפריאט: אמורים לתאם איתו.
ישראל אייכלר: אבל הוא אומר שהוא מוכן על חשבונו להתקין את זה.
<מורן יונה: אבל זה לא קשור.
<מורן יונה: ההתקנות כאן זה הדבר הקטן.
<ציון פת: הבעיה היא שמשרד האוצר עצר את כל הפרוייקט הזה של העלייה בדלת האחורית בגלל שיש להם בעיות במקומות אחרים.
<ציון פת: זו לא בעיה של תקציב ולא בעיה עם כסף.
<ציון פת: התקציב קיים, הוולידטורים קיימים.
<ציון פת: צריך לשחרר את זה במשרד האוצר.
<ישראל אפריאט: אני הצעתי לקיים דיון על כל הנושאים במשרד התחבורה, להתעמק במודיעין עילית ולתת פתרון פעם אחת ולגמור עם הבעיות.
ישראל אייכלר: בבקשה, הרב ניימן.
<נחמן ניימן: סך הכול אנחנו מאוד מרוצים.
<נחמן ניימן: אף אחד לא רוצה לחזור למה שהיה אחורה.
<נחמן ניימן: מה שקרה בהתחלה, כשקווים הגיעה באמת נתנו לנו שירות הכי טוב בעולם, באמת עשו מעל ומעבר.
<נחמן ניימן: בתקופה האחרונה, ואני רואה את זה גם מהחברים וגם מאנשים וגם אני משתמש בתחבורה ציבורית, יש באמת תסיסה בזמן האחרון ותמיד כשמתקשרים, באמת התשובה היא שאין נהגים ואין שום דבר, ואיך אומרים, אין נהגים, אבל באיזושהי מידה הציבור כבר לא יכול, כי באמת אנשים סובלים, אם אני סובל ואם זו אשתי ואם זה כל החברים.
<נחמן ניימן: אין להם באמת פתרון אמיתי.
<נחמן ניימן: אני שאלתי אותו פעם אחת, אם אני אהיה נהג אוטובוס, זה יעזור?
<נחמן ניימן: אני לא יודע אם זה יעזור.
<נחמן ניימן: אין לי בעיה להיות נהג.
<נחמן ניימן: זה קשה אבל ללכת לעשות את זה.
<ישראל אפריאט: אי אפשר לקיים דיון עם האוצר, עם כל הגורמים לגבי בעיית נהגים בתחבורה ציבורית, כי זו בעיה מערכתית.
<ישראל אפריאט: זה בכל הארץ, זה לא רק במודיעין עילית.
ישראל אייכלר: אחרי הדיון אני אגיד לך, יש בעיה בנהגים של משאיות, שיש פה עניין ביטחוני גם, בפרט בעיתות חירום, שזה לא עכשיו הנושא של הדיון.
ישראל אייכלר: הנושא של הדיון עכשיו זה איך להקל על התחבורה הציבורית.
<ישראל אפריאט: מה שבטוח שזה לא הזמן, אלא בעת חירום הבעיה היא הרבה יותר ממשאיות אפילו.
<יעקב אשר גוטרמן: הייתה עוד נקודה אחת שלא העליתי, שלא העלו את זה, הנושא של הפועלים הפלשתינים שנוסעים באוטובוס, יש לנו כל יום.
<יעקב אשר גוטרמן: לא יודע מה הפתרון, אין לי הצעה.
<מורן יונה: אבל זו תחבורה ציבורית.
<יעקב אשר גוטרמן: מבחינת העומסים.
ישראל אייכלר: צריך לעמוד על זה שיפתחו את הדלתות האחוריות.
<יעקב אשר גוטרמן: הדלתות האחוריות באמת זה פתרון טוב.
ישראל אייכלר: לגבי בני ברק, שמת לב שלא עניתי לך בכלל, כי לדעתי עיריית בני ברק מתעלמת כבר שנים מהבעיה של התחבורה הציבורית.
ישראל אייכלר: היא רוצה לזרוק החוצה את כל הקווים הלא בני ברקים.
ישראל אייכלר: יש בבני ברק, נקרא לזה במרכאות, שנאת זרים של אוטובוסים שהם לא עירוניים.
ישראל אייכלר: זה נורא ואיום, אני חייב לומר, ולא נותנים שם תחנה מרכזית והמפעילים כולם זועקים "גוועלד".
ישראל אייכלר: עיריית בני ברק חייבת או לעשות תחנה מרכזית גדולה ולאפשר חניון גדול לכל האוטובוסים שבאים מבחוץ ולהוציא אותם מהעיר כפי שהיא דורשת או לאפשר נתיבי תחבורה ציבורית בתוך העיר.
ישראל אייכלר: היות ועיריית בני ברק מתנגדת לשני הדברים, אז אנחנו תקועים פה.
ישראל אייכלר: בכל הארץ מפעילים אומרים, רגע, סלח לי, אני מגיע לבני ברק, אני תקוע.
ישראל אייכלר: אני רוצה לומר לך, אדון פת, אף פעם לא שמעתי ממך שיש לך בעיה בבית"ר, כי גם בית"רים נוסעים לבני ברק.
<ציון פת: לא באותו - - -
<קריאה: במודיעין עילית זה 50/50, 50 לירושלים, 50 לבני ברק.
ישראל אייכלר: מישהו עוד רוצה להוסיף מילה?
<קריאה: בקשר למה שהוא אמר, שיש תגמול לנהגים.
<קריאה: נזכרו בזה מאוחר.
<קריאה: הנהגים ברחו מהעיר ועכשיו נזכרו לתגמל אותם.
<קריאה: זה כל מה שהנהגים אומרים, זה מה שאנחנו רואים.
<קריאה: הרבה נהגים אומרים, אפיקים קוראים לנו, אפיקים קוראים לנו.
ישראל אייכלר: אפיקים משלמים יותר?
ישראל אייכלר: אומרים שהם משלמים על שעות נסיעה.
ישראל אייכלר: אני לא בדקתי את זה.
ישראל אייכלר: החברה נזכרה מאוחר לתפוס את הנהגים.